**МОСВ И ПУДООС**

отправят покана за участие в

**НАЦИОНАЛНА КАМПАНИЯ „ЗА ЧИСТА ОКОЛНА СРЕДА - 2018 г “**

 **На тема:**

 **„ОБИЧАМ ПРИРОДАТА – И АЗ УЧАСТВАМ “**

* **Кой може да кандидатства в конкурса:**

Участници в конкурса могат да бъдат **държавни и общински** **училища, детски градини, Центрове за подкрепа на личностното развитие /Обединени детски комплекси**

* **За каква сума може да се кандидатства:**

За реализиране на всеки от класираните проекти ще бъдат предоставени средства в размер **до 5 000 лева ( с вкл. ДДС ) за** **училища, детски градини, Центрове за подкрепа на личностното развитие /Обединени детски** **комплекси .**

* **Каква е целта на тазгодишната кампания:**

Целта на кампанията „За чиста околна среда 2018г.“ е повишаване на екологичната култура и навлизане на съвременните тенденции в сферата на опазване на околната среда в образователния и възпитателен процес на младите хора, посредством възможността за финансиране на дейности от материален характер пряко включени и необходими за учебният и възпитателен процес във всяко от заведенията или организациите, заявители на проектите.

**Какви са основните изисквания към съдържанието на проекта, необходимите за представяне документи и допустими разходи:**

**I.Челна страница със следните данни:**

 1.Вносител на проекта

 2.Точен адрес и телефони за контакт

 3.Искана сума за реализирането на проекта /с вкл.ДДС/

**II.**Обяснителна записка –кратко изложение на съдържанието на проекта, неговите цели и задачи. Желателно е проектът да е свързан пряко с учебния и / или възпитателен процес в съответното учебно заведение и предвиденият учебен материал, особено в раздел природа, човек и природа, опазване на околната среда, природни ресурси, биоразнообразие и други

**III.**Времеви график за реализация на проекта, съобразен с предвидената крайна дата за реализация на дейностите по Кампанията – **31.10.2018 г**.

**IV.**Брой на обхванатите от проекта деца от детските градини и ученици от съответните учебни заведения.

**V.**План – сметка на необходимите разходи за реализацията на проекта. **Стойностите са попълват с включен ДДС .**

***ВАЖНО : Допустими разходи по проектите са разходи за озеленяване, спортни уреди, съоръжения за игра на открито, създаване на еко-кът, информационни брошури, дипляни, мултимедия, организиране на екологични събития, оборудване и учебни пособия, други образователни материали, свързани с предмета на Кампанията .***

***Не се финансират печалба, семинари, озвучаване, командировки, възнаграждения, хонорари, лекторски и др. административни разходи. Стойностите са попълват с включен ДДС .***

С най-висока оценка ще бъдат оценявани проекти, които в най-голяма степен показват приобщаване на децата към проекта, вменяване на дългосрочни задължения и постигане на определени резултати от участващите в проекта (като от децата и учениците, така и от съответните ръководители на проектите в учебните заведения), проследимост на идеята в нейното дългосрочно развитие и възможност за продължаване на проекта чрез включване на допълнителни участници в следващите етапи, както и наличие на **тясна връзка между посочените дейности в проекта и кампанията „Чиста околна среда“** на Министерството на околната среда и водите, в съответствие с цялостната стратегия за развитие на екологично възпитание и отговорности у младите хора в насока опазване на природните ресурси на страната ни.

* **Начин за кандидатстване:**

Конкурсните проекти се изпращат до деловодството на ПУДООС **само по** **пощата с обратна разписка или куриерска фирма** на адрес : ПУДООС , София 1000 , ул. Триадица №4, ет.2, с краен срок за изпращане - **16.02.2018 година** .

**За приемане и въвеждане в деловодната система на ПУДООС ще бъдат допуснати само онези Заявления, носещи пощенско клеймо с дата на изпращане до 16.02.2018г. включително.**

**Няма да се приемат за въвеждане в деловодната система Заявления за участие в Кампанията „За чиста околна среда-2018г.“ донесени на ръка от Заявителите в деловодството на ПУДООС .**

**Таблица с входящите номера на всички постъпили проектни заявления ще бъде публикувана в срок до 30.03.2018г.** на електронния сайт на МОСВ – [www.moew.government.bg](http://www.moew.government.bg), в раздела на кампанията „За чиста околна среда“ с мото „Обичам природата и аз участвам“ и интернет страницата на ПУДООС - [www.pudoos.bg](http://www.pudoos.bg)

Резултатите от извършеното класиране на постъпилите Заявления ще бъдат обявени в срок **до 13.04.2018г.** на електронния сайт на МОСВ – [www.moew.government.bg](http://www.moew.government.bg), в раздела на кампанията „За чиста околна среда“ с мото „Обичам природата и аз участвам“ и интернет страницата на ПУДООС - [www.pudoos.bg](http://www.pudoos.bg)

***ВАЖНО: В класирането няма да бъдат включвани проекти на Заявители / училища, детски градини и ОДК /, които са получили финансиране в Националната кампания „За чиста околна среда“ през 2016г. и 2017г. Целта на налаганото ограничение е даване на възможност на по-голям брой нови, нефинансирани през последните 2 години, участници да се възползват от предоставянето на финансови средства за реализацията на проекти в Кампанията „За чиста околна среда“ през 2018 г.***

**Проектните предложения се подават в свободна форма, като са съобразени с основните изисквания към съдържанието.**

Допълнителна информация относно Кампанията „ За чиста околна среда – 2018 г.“ може да получите от експертите на ПУДООС на тел: 02/9406540, 02/9406062, 02/9406652 .

**При оценяване на предложените проекти ще се има предвид пълнотата на съдържанието на проекта, оригиналността на идеите и цялостното му оформление.**